
INTRODÜCTIO. 



Quum lex me specimen conficere iubeat et tem- 
poris angustiae mihi argumentum aliquod sumere 
suadereat^ quod breviter tractari posset, aptam huic 
proposito materiem praebere mihi visus est Ari. 5 
Legis continentis praeeepta generalia legislationis , quae 
Codicibus nostris praefixa est. 

Cuivis de Art. 5 cogitanti statim perspicuam fit, 
arctam relationem consistere Art. 5 inter et regu- 
lam iuris: in toto iure per speciem generi derogatur. 
Art. 5 enim duos modos legis abrogandae vel legi dero- 
gandi admittit: aut exprèssis verbis legis posterioris, 
aut tadte, i. e. quum praeeepta legis posterioris cura 
lege priori conciliari nequeunt. In utroque casu 

saepe contingit, ut lex specialia cum lege generali 
postea lata pugnet; atque saepe dubitatum est, utnim 
eo easu lex prior spedalis vi destituta sit, necne. 
Hanc ob rem Art. 5 explicaturus non inane, nee 
inutile opus credidi investigare, quae significatio , 
quanta vis attribuenda sit regulae iuris : species ge- 
neri derogai. 

Negare non possum hanc quaestionem dirimendam 
maiores mihi obtulisse difBcultates quam primo ob- 
tuitu credideram ; atque persuasum est mihi me multis 
locis, quid verum sit quaesivisse quidem, sed non 
reperisse. Ignoscat B. L. iuveni, qui candide profi- 
tetur se minime in libro edendo Horatiano praecepto 
obtemperasse: //novum prematur in annum/^ 

Primo loco regulam laudatam explicandam et e 
iure romano principia haurienda esse, ex quibus dif- 
ficultates in iure Neerlandico diiudicari possint, ne- 
minem fugiet. In altera parte disputationis Art. 5 
explicando incipiam et exemplis illustrare conabor, ut 
indoles huius Art. melius cognoscatur. 

l. 

lUS ROHANUV. 



a. Per speciem generi derogaiur. 

lam saepius ') observatum est multas regulas iuris, 
//quae male conveniunt^^ a Ictis laudari. Luculentum 
exemplum huius levitatis e historia iuris in provincia 
Prisia afferri potest, ubi causarum patronus apud 
curiam, victus argumentis adversarii et nil contra- 
dicere vel addere valens ei silentium imposuit et 
quasi stepefecit sola recitanda regula iuris: //eius est 
non nolle, qui potest veile;" quae tarnen regula nil 
cum eius causa commune illo momento habebat. 



^) Cf. c. VAN BiJNKKRSHOKK, Observationcs Iuris Komani, Praef. — 
Mr. c. w. opzooMER, Het Burgerlijk Wetboek I. Bölage, p. 256, 257. 

1* 

Ne eiusdem levitatis atque impudentiae accusarer 
in regula iuris citanda^ illam, quae huic paragrapha 
inscripta est, quantum possim, explicabo et usum 
eius generalem esse, si modo bene intelligimus , quid 
significet, demonstrare conabor. 

Duo Dig. fragmenta meo argumento gravissima sunt, 
nempe L. 41. D. de poenis (48. 19) et L. 80. D. de 
R. I. (50, 17). L. 41. de poenis sic audit: //sanetio 
//legum, quae novissime certam poenam irrogat iis, 
//qui praeceptis legum non obtemperaverint , ad eas 
//species pertinere non videtur, quibus ipsa lege poena 
//specialiter addita est; nee ambigitur, in cetero omni 
//iure speciem generi derogare; nee sane verisimile 
/rest, delictum unum eadem lege variis aestimationibus 
//coerceri *)." Hanc legem tantum agere de casu quo 
eadem lege èt speciale èt generale praeceptum concur- 



*) Cl. SMALLEKBrRG, ad vcrba *hic — coerceri" adnotat cic. pro 
Clnentlo c. 10: «inde poenam iam passi legibns dicnntur satisfecisse." 
Sed 1^. CIC. 1. 1. pngnam legem specialem inter et generalem ne 
cogitasse quidem apparet, et 2°. in 1. 41. nnlla quaestio inest de 
cumulatione poenamm, sed quaemtm poena illis legibus concnrrentibns 
adhibenda sit, pronuntiatnr. Verba «nee — coerceri'» pertinent ad 
legislationem atqae sic intelligenda snnt: legislator non daret iudici 
facultatem eligendi, quamnam poenam adhibere debeat. Varitts enim 
niagis diversitatem quam qnantitatem spectat. Cf. etiam cuiacics, ia 
libro II. definit. Papiniani ad leg. 41. D. de poenis. 

runt, iam aduotavit thibaut, ») et ipsa verba decla- 
rant. Nulli distinctioni hic locum esse, quod attinet 
ad tempus quo lex specialis lata est, docetur lege 
80 D. de R. I. (50. 17) : //In toto iure generi per 
//speciem derogatur, et illud potissimum habetur, 
//quod ad speciem directum est/^ 

Recte Cl. opzoomer *) nos monuit, ut in regulis 
iuris explieandis vel adhibendis praesertim animo 
attendamus ad cohaerentiam regularum cum ipsis 
titulis Dig. , ne id , quod specialem casum spectat , ge- 
nerali sensu dictum accipiamus. Si huius praecepti 
memores legimus fragmenta laudata, reperiemus in 
his agi de legïbus sive specialibus sive generalibus 
sibi contrariis adhibendis, ut ex verbis L. 41. D. de 
poenis sequitur; sic etiam in L. 80. de R. I.: //illud 
//potissimum habetur quod ad speciem directum est/' 
hoc stricte esse tenendum alio loco demonstrabitur. 

Regula nostra pluribus locis pronuntiatur '); atque 



1) Thibact, Civilist. Abhand. , Heidelberg, 1814, p. 114 et 
SEYDLiTz, ibi laudatas. 

2) 1. 1.. 

») L. 41. § 3. D. de legatis UI; 1. 32. § 6. C. de appellat. (7. 62); 
1. 99. § 5. D. de legatis III; 1. 10. D. de manumissis tcstamcnto 
(40. 4.) etc. 

permulta i) exempla nobis probant Romanos religiose 
eam observasse; haec omnia bic enumerare^ super- 
vacaneum potest baberi^ praesertim quum postea sae- 
pius ad ea nobis sit recurrendum. 

Cl. GÖDTNEB. et post eum Cl. thibaut >) vebementer 
questi sunt^ quod regula laudata saepe traheretur ad 
res^ quae nil cum ea commune haberent. lure ita 
fecerunt; exempla ab iis citata non repetam sed tan- 
tum ut sententiam meam probem adducam Cons. yjln 
BiJicKERSHOEK ^) , qul dc spccic genen adiecta agens 
provocat ad regulam nostram, non cogitans banc tan- 
tum valere ubi pugna speciem inter et genus adest. 
Si species exempli loco, vel ut ait papikuwtjs, //ex 
//abundanti per imperitiam^^ generi accedit, atque 
igitur eidem praecepto subiecta est, nuUa quaestio 
potest esse de regula nostra adbibenda necne, quum 
haec de pugna speciale praeceptum inter et generale 
loquatur. 



>) Cf. p. A. BRüOMiKS, Diss. Inaugar. de coUatione legnm, einsque 
nsu in eanun interpretatione. Groningae, 1792, p. 39. sqq. et in 
fine disputationisj thibaut, 1. 1. p. 122, sqq.; 1. 78. § 1. D. de 
legatis III; 1. 1. B. de aoro, argento legato (34. 2.) etc. 

2) o. 1. p. 108, 115. 

3) c. VAN BijNKERflHOEK , Observat lur. Homanij Lugd. Bat. 1710, 
p. 219. sqq. 

Cur Romani talem vim regulae laudatae tribuerint, 
cur etiam apud nos valere debeat , optima adest causa. 
Lex enim posterior generalis alias habet rationes , 
aliud fnndamentum^ quam lex specialis prior i). Lege 
nova generali ferenda hae rationes y hoe f undamentum 
non tollontur i). Logice igitur est, ut haec lex spe- 
cialis vim retineat ; praesertim quum cogitari non pos- 
sit et axiomatis loco habeatur, legem specialem nisi 
lege speciali abrogari posse; ubi legislator voluntatem 
suam lege speciali expressit, haec voluntas vim retinet^ 
donec perspicue, i. e. lege speciali, contrarium praescri 
bat. Exemplo sequenti patebit, quid significare velim. 
L. 50. C. de Episc. et Cler. (1. 3) sanxit clericorum 
testamenta super peculio quasi castrensi non esse sub- 
iecta querelae de inofficioso testamento. Ratio huius 
legis specialis erat, ut iis, qui vitam saam Deo 
consecrassent, libere de bonis disponere liceret. L. 37. 
§ 1. C. de inoff. test. (8. 28) hoc privilegium ad 



') Caute profecto regula 1. adhibenda est. Saepius enim lex spe- 
cialis «contra tenorem iuris utilitate quadam introducta crit." Tune 
omnis analogia vel interpretatio extensiva exclosa est; nam quod 
contra rationem iuris receptum est, non est producendum ad conse- 
quentias. 

'j Nempe loquor de casu, quo lex generalis prior cum exccp- 
tione (lege speciali) adest 

omnes extensum est , riempe de peciüio quasi castrensi. 
Ratio atque fundamentum huius legis generalis erat, 
quod imperatores quam maxime peculio quasi cas- 
strensi fayere vellent. 

Sed postea generali lege losTiTriAirüs hoc privile- 
gium omnibus sustulit Nov. 115. C. 4. Huius rursus 
legis ratio erat quod privilegio , super peculio castrensi 
eoncesso, adimendo parentes non amplius impune 
exheredarentur. Satio et causa ob quam L. 50. C. 
de Episc, et Cler. (1. 3) lata erat, non tollebatur 
Novella laudata, atque vim retinebat. Sic etiam 
existimavit Imperator iüstiwiaküs , qui clericis privi- 
legium illud denegare cupiens, hoc fecit speciali lege 
nempe Nov. 123. C. 19. 

Cur, ut regulae laud. locus sit, lex specialis 
aliam rationem^ aliud fundamentum habere atque 
igitur alia praecepta continere debeat quam lex 
generalis, sequenti § videbimus. 



h. Omne dmik claudicat. 

In L. 113 de R. I. legimus: in toto et pars con- 
tinetur ; haec sententia variis locis repetitur; sic inve- 

nimus in 1. 110 pr. de R. I.: in eo, quod plus 
nt, semper inest et mintis; in 1. 21 de R. I.: non 
debet cui pltis licety quod minus est, non licere; in 
1. 147 de R. I. : Semper specialia gemrcdibus insunt. 
Si harum regularum comparatio instituitur cum re- 
gula nostra^ docente //speciem generi derogare,^^ primo 
obtuitu quam maxime inter se pugnare videbuntur. 
Sed iure imperator lustinianus de corpore iuris agens 
ffomnia merito nostra facimus^^ ») et //contrarium 
//autem aliquid in hoc codice positum nuUum sibi 
//locum vindicabit, nee invenitur: si quis subtili 
// animo diversitatis rationes excutiet 2) /^ pronuntiavit. 
Saepe enim fit^ ut duo fragmenta inter se contraria 
peculiares habeant conditiones, sine quibus valere 
non possunt. Tune utrumque fragmentum suum 
proprium babet domicilium, ut ita dicam, ubi viget; 
utrumque tacite sibi fingit casum diversum, oppositum 
et inde logice etiam ad conclusionem diversam per- 
ducitur^ i. e. utraque regula praeceptum contrarium 
praecepto alterius regulae continere debet. Cl. voir 
SAviGNT 3) hoc sequenti exemplo illustravit: pluribus 



>) L. 1. § 6. C. de vet. iure enucl. (1. 17). 

2) L. 2. § 15. C. de vet. iure enucl. (1. 17.). 

5) VoN SAviGNY, System des Röm. Rechts, I. 274, sqq. 

fragmentis usucapio permittitur^ etiamsi nullus titulus 
adest^ si modo possessor pro suo possideatj aliis 
fragmentis hoc casu usucapio non conceditur. Frag-* 
menta quam maxime sibi adversari videntur; num 
alterum igitur falsum est? Minime: distinguendum 
est; priori fragmento possessor fingitur, putatur pro- 
babilem causam erroris adducere possej posterioribus 
fragmentis contrarium putatur , supponitur. Nihil igitur 
impedit^ quominus utrumque fragmentum vim retineat. 
Si hanc conciliationem systematicam i) applicamus 
ad regulas nostras atque attendimus ad cohaerentiam 
regularum cum ipsis D. fragmentis ^) , apertum fit 
utramque regulam veram esse^ sed alteram valere^ quum 
nihil specialiter est sancitum , alteram , quum lege spe- 
ciali generali legi est derogatum; altera denique re- 
gula supponit nullum speciale praeceptum existere; 
altera sine illo speciali praecepto ne cogitari quidem 
potest: regula //specialia generalibus insunt'^ vera, 
si modo nil specialiter sancitum praecedit. 



>) Cf. Nov. 158. 

^) Cf. cnin regnlis p. 9. laudatis: 1. 16, 19, 20, 21. D. do rebas 
auct. iud. (42. 5.); 1. 52. D. locati (19.2.); 1. 13, 11. §1, 12.D.de 
pecunia const. (13. 5.); 1. 9. D. de fidei. (46. 1.); 1.26, 163, 165. 
D. de R. I. (50. 17.). 

Porte quis dicat: //hoc omne valde perspicuum; 
//quis dubitat?^^ Assentior sed postea videbimus 
hanc simplicem ac perspicuam distinctionem^ quam 
omnes agnoscere debent^ in praxi difficilem esse 
et a viris doctis tune saepe contrariam sententiam 
obseirvari et defendi. 

Tandem exemplo illustrem, quid iUa distinctione 
introdueta sequatur. Lex XII Tabb. liberam testandi 
tribuit facultatem patrifamilias. Quum //specialia 
// generalibus insint/^ paterfamilias census virginem 
aut muKerem heredem instituere secundum hanc le- 
gem potuit. Postea autem //vogokia *) lex sanxit 
//qui post eos censores census esset nequis heredem 
//virginem neve mulierem faceret/^ atque //muKerem 
//ab eo^ qui centum millia aeris census est^ per le- 
//gem YOGoiriABi heredem institui non posse/^ Quum 
rursus //species genen deroget^^ liberam testandi fa- 
cultatem patrisfamilias hac lege togoitia restrictam 
esse^ perspicuum est. Ex historia sola huius legis 
voGowiAB, comparatae cum lege falgtdia optime de- 
monstrari potest^ quomodo Romani regulam nostram 
interpretati sint. 



*) Cic. in Vorr. I. 42; GAirs, II. 274. Cf. puchta, Institut. 
m. 222, 238. 

Saepius iam dixi necessarium esse ut lex specialis 
alia praecepta contineat quam lex generalis, ut lex 
specialis contraria sit legi generali; hanc esse condi- 
tionem sine qua nostra regula adhiberi nequeat; sed 
etiam hocee loco reperimus // omnem definitionem in 
//iure esse periculosam'^ atque verbum f/ contra- 
n rium 1) non stricte accipiendum esse. Romani 
enim, ut in omnibus, sic etiam hic magnam vim 
attribuere rationi legis, ita ut haec ad legem abro- 
gandam aut retinendam omnino sufficeret ^). Quum 
in iure Neerlandico amplius hac de re sit agendum, 
hocce loco nil addimus et modo exemplo recitando 
demonstrabimus, quatenus ratione legis strictae vocis 
f/contrarium" signiiicationi derogetur. In 1. 29 C. 
de testam. (6.23) iubebatur, ut testator nomina 
heredis vel heredum sua manu scriberet. In 
Nov. 107 C. 1. idem ad dispositiones parentum 
inter liberos sanciebatur. Postea Nov. 119 C. 9 
toUebatur lex antea lata, 29 C. de testam, (6.23). 
Definitionem priorem sequens, etiam Nov. 107 C. 1. 



*) C£ VON Savignt 1. 1. 1. 265 , (c.) , qui hoc vocat « ausnahmecharacter,'^ 
2) Cf. VON Savignt 1. 1. I. 234, 235, 239. (q) et exempla ibi 
laudata. 



Digitized by LjOOQIC 



15 



abrogatam esse quisque iudicabit. Sed quum ratio 
huius Nov. 107. cap. 1. esset specialis atque testamen- 
tum parentum inter liberos ad illa testamenta privi- 
legiata pertineret, quibus irnlli testes requirebantur 
recte Romani ad rationem legum attendentes haee 
testamenta, ut perspicua esse testatoris voluntas, non 
esse liberata ab illa obligatione aestimavere. Duobus 
igitur casibus Romani //speciem generi derogare^^ vo- 
luerunt: requirebant nempe, ut lex specialis aut alia 
praecepta quam lex generalis contineret, aut eadem 
praecepta sed ratïone legis diversa >). 

Etiam non recte esse, quum quidam proferant regu- 
lam nostram valere , si modo exceptionis loco fungatur 
legis generalis lex specialis, ex supra dictis sequitur: lex 
specialis , quae idem continet praeceptum ac lex gene- 
ralis, saltem huius legis exceptio dici nequit; atta- 
tamen, ut ex posteriori exemplo patet, etiam tune 
regula nostra vim retinere potest, modo sit ratio 
diversa. 



') Hoc non unum ac idem esse, qunm leges sacpe repetantur 
(exemp. grat. in iure canonico) nuUa diversa legis ratione, nemo 
contendet. Cf. etiam exemplum p. 7. 

c. Qmd valet in re pari, valeai et in re 
quae par est. 

Mirandum sane est Cl°™. thibaüt, qui tam acute 
regulam nostram explicat et ad consequentias producit, 
in usu nonnunquam qiiasi substitisse. Agens >) 
enim de casu^ quo permultae leges speciales legi 
generali derogant^ quae alia generali lege abrogata 
est^ etiam illas speciales leges abrogatas esse conten- 
dit; //alioquin lex nova omni vi destituta esset^^ in- 
quit ; //legislator non potest hoc voluisse/^ Sed quam- 
quam Romani maximam, forte nimiam ^) legis rationi 
vim tribuebant, non eo tarnen pervenere, ut in favo- 
rem (et quasi auxilii causa) legis posterioris legem 
antiquiorem abrogarent. //Magnam inde oriri pertur- 
//bationem^^ non opinor; sed haec culpa legisiatoris 
non interpretatoris vel iudicis est. Praeterea incredi- 
bile est legem (h. i. c. legem specialem) propter multi 
plicem usum vi destitui. An una vel plures leges 
speciales adsint, hoc nihil ad rem; modo sint leges 



>) L. 1. p. 116, 117. 

2) Cf. 1. 40. pr. D. de her. pet, (5. 3.); 1. 2. § 1. 3. ad Set. Veil. 
D. (16. 1.). 



Digitized by LjOOQIC 



17 



speciales et requisitis iam supra enuntiatis satisfaciant : 
quod valet in re pari, valeat et in re quae par est *). 
Porro ^) CL thibaut agit de regnla: //exceptio 
//firmat regulam^^ vel nt logici aiunt //qui de uno 
vdicit, de altero negat/^ Si legislator in lege poste- 
riori expressis verbis declarat omnes alias exceptiones 
vel leges speciales sublatas esse una excepta, nuUa 
quaestio esse potest. Sed si tantum in lege posteriori 
unam exceptionem vel legem specialem enumerat 
atque nil specialiter de ceteris easibus addit, priores 
leges speciales vim retineant necesse est. Hoc //argu- 
//mentum a contrario" valde caute est adhibendum 
et non intelligo, quamobrem Cl. thibaut tali argu- 
mento tantam vim tribuens iis quae praemisit, de- 
roget. Tune solum hocce argumento utendum est, 
si apertum est legislatorem , qui de uno casu pronun- 
tiavit, in ceteris omnibus contrarium voluisse; alio- 
quin non necesse est , ut concludamus legislatorem 
contraria praecepta ceteris easibus dare sibi propo- 
suisse; saepe enim fit, ut levitate quadam vel ob caus- 
sas ex historia haustas legislator de una re tantum 



») Cic. Topica IV. 
2) L. 1. 129. 130. 

mentionem faciat. Maiorem igitur auctoritatem tri- 
buamus special! legislatoris voluntati quam argumento^ 
quod debili ac levi fundamento nitatur, quo duce 
saepe minime legislatoris voluntatem ad effectum 
perduceremus. 

Denique verbo attingam legem specialem //ea? ahun- 
danti per imprudentiam", exempli loco legi generali 
adiectam vel modum praescribentem quo illa lex ge- 
neralis exerceri debeat. Hoc ultimo casu lex speciaüs 
aut formam definit, secundum quam praecepta legis 
generalis ad effectum perducuntur, aut iis, quae ex 
lege generali sequuntur, praecepta praescribit. Si modo 
memores sumus, legem specialem ibi tantum valere, 
ubi specialiter quid sancitum est, i. e. aut contra- 
rium legi generali aut rationibus legum diversis, haec 
omnia nullam difficultatem nobis praebebunt. 



d. Concltmo, 

Necesse est, ut dicam me tantum locutum esse de 
lege speciali et generali ab eodem legislatore lata; qua- 
tenus //locorum ') specialium et personarum singula- 



*) Cf. cap. I. de constit. in 6. (1. 2.). 

//rium consuetudines et statuta" vim retineant, non 
adducerem nisi probaretur etiam tune regulam nos- 
tram valere; sed insuper requiritur ut consuetudo 
vel statutum sit rationabïle. 

Forte quis me accusabit, quod nullam paene men- 
tionem fecerim de vi speciei generi adiectae in testa- 
mentis, obligationibus , etc. Sed credo etiam tune 
universe eadem principia vigere debere, quae in legi- 
bus abrogandis vel retinendis valent, nisi ob pecu- 
liares caussas (e. gr. in testamentis) benignior in- 
terpretatie introducta sit; porro quum de Art. 5. 
scribere mihi proposuissem , hoc inquirere non huius 
loei erat. 

Non prorsus supervacaneam fuisse investigationem , 
quam significationem regula //species generi derogat^^ 
sibi vindicet, quatenus valere debeat, iure Neerlan- 
dico videbimus. lus Romanum nunc mittimus; tan- 
tum animadvertendum est constare: 

Speciem generi adiectam // ex abundanti per impru- 
dentiam/^ exempli loco vel modum praescribentem , 
quo lex generalis adhiberi debeat, — nil commune 
habere cum regula nostra; sed accessorium scqui 
principale, specialia generalibus inesse; 

Semper speciem generi derogare; modo lex specialis 
contraria sit legi generali; 

Vel, si idem praecipit lex specialis ac lex genera- 
lis, sit ratione legis diversa. 

II. 

lUS NEERLANDIGUn. 



a. Explicatio* 

In Art. 5 legimus //legem tantum alia lege abro- 
gari vel derogari ei posse" Hoc praeceptum neces- 
sario profluit ex principio legis imperii, qnod potesta- 
tem legislatoriam definit (Const. 1815 art. 105, 1848 
art. 104) 1). Nullam consuetudinem, neque decretum, 
neque statutum legem vi destituere posse, ipsa verba 
declarant. Lex sola aut tacite aut expressis verbis 
legem abrogat. Tacite enim lex abrogatur, si prae- 
cepta legis posterioris cum illis legis prioris conciliari 
nequeunt; sed tantum illa, quae pugnant tune vi 



1) Cons. Nicoua, 24 Maart 1821 sic: *La disposition , qne ren- 
ferme Tart. 6. (5.) ne doit être considérée que comme nne des maxi- 
mes fondamentales du gouvernement représentatif." 

2* 

0^-t.rr.nT.Tmirj t^jBSCk. Tim rsriitsiit, dimee rmsiis mt 

Ci-:5i.^-tio €st ">g^ sitepiTis ariiEü, niiin inüci lioeat 
irtC'iirere aa lei cri.trLriE srr lesi izipern necne. 
Omiiia anrraieiita pro et ci»L.tra tÜLta Üc uon r^e- 
tam; tantum aiiLE:^dvert2iin art. 115 leps imperii 
(a- 1848; ex mea seriteiitia orr.Dem duLitationeni 
dirimme: rerba i|^Tis l^is et ddibezationes perspicae 
significationem Art. demonstrant. Art. 104 legis im- 
perii docet quibiis legnm ferendarnm pot^tas concessa 
sit; iudiees hoc Art. exdodnatnr et qaum necesse 
sit^ ut is^ qui legem condefe neqneat^ neqne I^em 
abrogare possit^ de bac potestate indicibus attribuenda 
necne ^ nullum dubinm existere potest. Lex contraria 
legi imperii non cessat esse lex; donec legislator 
eam uiwtulerit, index eam ad effectmn perducere 
debet i). Quamobrem iadici diiudicare liceat an ritus 
observati sint necne^ postea inquiramus. 



ï) CL orzooMEE, Tchementer contrariam sententiam defendit; 
(Burg. Wctb. l, p. 258. sqq.) agnoscit deliberationes contra se esse; 
vorim ipHius Art. (quae cum deliberationibus consentanea erant) p. 262. 
ItA vult oxplicare ut nullam vim, nallum effectum habeant. Hoc 
omiilbuii Intcrprctationls regulis adversari, qnisqne videt. Romani 
ivlliim intorprotatloncm observabant: «in ambigua yoce legis ea potins 
-ftcciplondu Cöt Mgnlficatio, quao vitio caret.'** (L. 19D.de legib. (1.3.)) 

lure gratiae, dispensationis , etc. nihil Art. 5 dero- 
gatur, quum haec omnia secundum legem ac propter 
legem exerceantur. 

Quura iure nostro lex tantum lege abrogari possit^ 
perspicuum est rationi legis hanc vim non esse con- 
cedendam. Ratio i) legis duplici significatione usur- 
patur : aut principia generalia iuris ac aequitatis signi- 
ficat^ quibus lex nititur; aut pro fine ac voluntate 
legislatoris sumitur. Priori casu lex , quae inde oritur^ 
ad ius commune pertinet; altero casu lex aut perti- 
net ad ius commune, si voluntas ac finis legislatoris 
cum iure ac aequitate congruunt, aut ad ius singu- 
lare, si contra rationem iuris introducta est. Utroque 
casu ratio legis , sitne expressa necne , contra perspicua 
legis verba adduci nequit 2). Quum enim ratio legis 
legem abrogare nequeat, consequens est, eam ne 
verbum quidem legis mutare posse; nam specialia 
generalibus insunt, nisi speciali lege contrarium san- 
ciatur. Hoc nuUibi factum est; modo igitur in legi- 



1) Cf. YON Savignt, 1. 1. I. 217. 

2) Cf. Art. 11 legis continentis praecepta generalia legislationis. 
Nil hoc articulo de ritibns a iudice inqnirendis sancitum est. Cohae- 
rentia huius legis cum aliis legibns (Art. 104. sqq. legis imperii) et 
ipsa ratio demonstrant, hocce loco «argumentum a contrario'** esse 
adhibendum. 

bus interpretandis adhuc ratio legis adhibeatur, si 
verba duplicem interpretationem tolerant. Etiam si 
lex de una re cavit, de ceteris nihil sanxit^ ratio 
legis inservire potest inquirendo num //argumentum 
a contrario" illo loco exclusum sit necne. Sed ge- 
neraliter dici potest rationem legis iure nostro tuin 
demum esse adhibendam^ si comparatio l^is expU- 
candae cum ceteris legibus instituta fuerit^ quae non 
suffécerit ad significationem legis definiendam. 



h, Regvla iuris: » species generi derogat^' etiam apud 
nos valere debet, 

Nullibi utilitas ac vis iuris Romani magis perspicua 
est^ quam in legibus interpretandis. Leges dematri- 
monio, de contractibus , de mercatura tempore mu- 
tantur, augentur, sed semper uno eodemque modo 
interpretandae sunt. Romani Icti nobis de legibus 
interpretandis regulas réliquerunt, quae quum ratione 
niterentur, semper vigent atque vigebunt »). Inter 



*) Senten tia igitor eornm, qui a populo in cameram nostram mit- 
timtur, nisi lege expressa sit, contra regulas et praecepta interpre- 

eas etiam numerauda est regula monens //semper 
//speciem generi derogare/^ Adhuc legi generali lex 
specialis derogare debet, quia ratio et causa legis 
specialis lege generali non tolluntur, quoniam adhuc 
semper adest praesumtio, legislatorem specialem ratio- 
nem in lege speciali ferenda habuisse: eandem ob 
causam, cur imperfecto perfectum, incerto certum, 
testimonio per testes testimonium per scripturam 
antecedat. 

lure Romano vidimus //semper speciem generi 
//derogare/^ si lex specialis contraria erat legi gene- 
rali, aut si lex specialis eadem praecepta continebat 
ac lex generalis sed diversa legis ratione. Contra 
iure nostro lex tantum lege abrogatur; rationi nuUa 
vis in lege abroganda conceditur; iudici non licet 
inquirere an ratio adhuc adsit necne: Art**. 5 abro- 
gata est regula: //ratione legis cessante, cessat lex ^)" 



tationis adduci nequit, atque ut iudex maiorem auctoritatem his tri^ 
buat, quae per secula probata ac » rationabilia'*^ sant, necesse est. — 
lam bic animadverto, quod postea exemplo illustrabo. 

^) Recte ita est constitutum; conditio enim rerum prorsus diversa 
et mutata est: quod iure romano ac veteri iure francico ntile erat» 
in nostra civitate // constitutionair^ maximas praeberet difficultates. 
Hoc sensu yera sententia Cl', ofzoomer, Staatsregtelijk onderzoek, 
p. 146: i^Wat de wetgevende magt als eenbeid wilde is de wet zelf» 

Nobis igitur eligendum est, utrum posteriori casu etiam 
iure nostro regula valere debeat an restringenda sit 
ad priorem casum. Si hanc sententiam accipimus, 
ut regula tantum vim habeat, quum lex speeialis 
contraria sit legi generalij necesse est; si vero alte- 
ram sententiam sequimur , regulam semper valere 
nulla distinctione introducta, an ratio speeialis adsit 
necne, concedendum est. Huius quaestionis solutio 
difEcilis esse nequit, si recordamur, quae sit ratio 
ipsius regulae, nempe maiorem debere esse auctori- 
tatem voluntatis accuratae ac definitae legislatoris, 
quam vagae ac generalis. Legislator omnino iure 
suo legem speeialem abrogat; si hoc iure perspicue 
non est usus, praesumtio iuris et de iure adest, eum 
hoc non spectasse, quimi etiam hocce loco in legis- 
latore valeat, quod iure publico de rege receptum 
est praeceptum: //he can do no wrong.^^ 

Donec igitur contrarium lege sanciatur, legislator 
regulis de legibus interpretandis non derogasse een- 
sendus est; lex speeialis ergo iure nostro semper vim 
retinere debet, nisi speciali lege abrogata sit, quum. 



*wat deze of gene dacht, die aan het maken der wet deelnam, is 
*eene individuele meening, die psychologische en historische waarde 
«heeft, maar ter verklaring der wet niet kan dienen."* 

specialem rationem in illa condenda adfuisse^ prae- 
sumendum sit. Doctrina huic opposita nulla nititur 
ratione, ac modo defendi potuit allegando , quodforte, 
Anglorum instar, multitudine legum circumfundere- 
mur, sed hoc culpa erit legislatoris , non iudicis, cui 
ob commoda quaedam principia ac regulas de legi- 
bus interpretandis derelinquere non licet i). 

Ne quis tarnen putet me contendere voluisse, spe- 
ciem generi adiectam exempli loco ^) , per impru- 
dentiam^ etc. secundum regulam //speciem generi 
//derogare^^ diiudicandam esse. Uti iam saepius dixi, 
haec omnia minime ad regulam pertinent, atque tune 
eodem modo et eandem ob causam iudici investigare 
licet, quae fuerit legislatoris voluntas, quo eum at- 
tendere debere, utrum exemplum legi adiectum 
// enuntiative ^^ an //limitative^' sumendum sit, omnes 



^) Ex his apparet, minns recte a Cl. opzoomer, (Aanteekening op 
de wet houdende algemeene bepalingen, enz.) p. 30. obseryatnm 
esse: /»het eenige, waarop hier alles aankomt'', etc. — Definitie, 
qoae inre Romano aliquo modo defendi potest, iure nostro exclu- 
denda est. 

2) Cf. Art. 447. C. de Meth. proc. in C. C. Art. 1403. C. C. exem- 
pla tflimitative'*' interpretanda sant: tutor igitnr non ad damnnm 
resarciendum tenetur; hoc apparet ex opere "les conferences du code 
*avec la discussion particuliere du conseil d'État'' ad Art. 1382. — 
Interpretatio Authentica, quae pro nova lege habenda est, ut eum 
priori lege generali vim retineat aut amittat, necesse est. 

affirmant. Ad interpretandam^ non ad abrogandam 
legem iudex ratione legis uti potest. 

Assentiendum est iis, qui dicunt hac interpretatione 
introducta saepe leges speciales vim habituras esse, 
quum, finem ac voluntatem legislatoria longe diver- 
sam fuisse, apparet >). Sed contra hanc sententiam 
aflFerri potest, legislatorem prudentissimum futurum 
esse in lege speeiali perspicue vel specialiter abro- 
ganda vel retinenda, atque indies hanc difficultatem 
solvi, qua perfecta ex mea sententia multis ambagi- 
bus, deverticulis ac exceptionibus finis impositus erit, 
quae cum altera interpretatione necessario cohaerere 
debent. 



c. Illustratio, 

Regula //species generi derogat^^ frequenter in le- 
gibus interpretandis adhiberi debet. NonnuUa denique 



1) Ne tarnen quis maiorem vim huic argumento concedat. Sae- 
pius enim hoc fit; sic e. gr. Sctum Macedonianum non solum pro- 
liibebat contractus, qui nocerent iis, qui in patria erant potestate, sed 
etiam eos, qaibus minime üs noceretur. Cf. von Sayigmy, 1. 1. I. 
219. (a.). 

exempla illustrent superiora^ ut melius intelligantur et 
appareat, quanti haecce regula sit momenti. 

Ante legem nuperrime ') latam, qua nonnuUa 
praecepta C. Poen. mutantur^ luculentum aderat 
exemplum in Art. 13. C. Poen. collato cum Art. 5. 
decreti Principis, d. 11 m. Dec. anni 1813. Art. 12. 
C. Poen. statuit modum, quo mortis damnati 
supplicium subire debeant. Art. 13 eiusdem Cod. 
irrogat poenam specialem parrieidis. Deereto lau- 
dato modus quo poena capitalis secundum legem 
Prancieam exercetur, abrogatus est. Quaesitum est, 
num poena specialis parrieidis irrogata vim legis reti- 
nuisset an eodem deereto fuisset abrogata. Multum 
hac de re disputatimi est et varia argumenta allata 
sunt, sed nusquam inveni regulam nostram, ex qua 
haec quaestio diiudicanda esse mihi videtur. Legis- 
lator enim, quum omnes a parricidio deterrere vellet, 
vel ob atrocius admissum, vel alia de causa duriores 
et graviores poenas contra parricidas sanxit, quam 
contra ceteros, qui homicidium commiserunt. Art. 5 
decreti Principis d. 11 m. Dec. anni 1813, generali lege, 
modus, quo mortis damnati supplicium subirent, mu- 



1) Lex d. 29 m. lun. a. 1854, in collect. leg. et decrot. n^ 102. 

tatus, ut magis cum indole et moribus nostratiuin 
congrueret; sed nihil demonstrat, legislatorem Neer- 
landicum parricidis favere voluisse; contra censendum 
est^ illum, eodem odio contra parricidas motum, quo 
legislatorem Francicum, iisdem giravibus ac summis 
poenis eos afficere voluisse. Apparet ergo etiam 
hocce loco regulam non minus rationis quam iusti- 
tiae causa approbandam esse. 

Inter viros doctos saepe agitatur quaestio, num 
ii, qui poenae corporalis vel famosae damnati sint, 
testes esse possint apud actus status civilis >). 
Quum autem Art. 37 C. C. francici statuit viros 
testes esse, qui maiores erant nati. Art. 28 et 34. 
Cod. Poen. prohibebant, quominus ii, qui poenae 
corporalis vel famosae essent damnati testimonium 
praestarent ^). Introductione Cod. Civ. Neerlandici 
art. 37 C. C. fr. abrogatus et ei substitutum est no- 
vum praeceptum, quum Art. 20 C. C. Neerl. prae- 
cipiat testes apud actus status civilis esse debere viros 



1) Cf. cons. LOKB, Handboek, enz. p. 27. 

2) Mitto quaestionem quoad ius francicum, quia ad regulam nostram 
non pertinet; inter francicos scriptores utriusque sententiae dcfensores 
inveniuntur. Cf. caebe, les lois de la procéd. civ. et ceteros citatos 
a Cons. GODEFROi, Jaarboeken, I. 1839. p- 271. sqq. 



Digitized by LjOOQIC 



31 



maiores natos , qui intra fines regni domicilium habent. 
Sed quum Art. 20 C. C. Neerl. nihil contrarium 
Art. 37 C. C. fr. sancitum sit, ut eadem interpre- 
tatie ac in iure franeico adhibeatur necesse est, 
nempe //ut semper species generi deroget" >). 

TJltimum exemplum quo regulam a me tractatam 
illustrare mihi proposui, vertitur in quaestione notis- 
sima de usuris legitimis. Art. 1907. C. N. agit 
de usuris et statuit maximas usuras, quae in con- 
ventiones deduei possunt, lege praeseriptum iri. Le- 
gislator francieus citius, quam fieri solet, legem pro- 
missam tulit et saneivit d. 3. m. Sept. a. 1807. Fun- 
damentum vero, quo haec lex de usuris nititur et 
unde orta est, cecidit, quum anno 1838 novus Codex 
Civ. apud nos receptus est. Non opus est ^) quod 
moneam quaestionem, quae vehementer est agitata, 
utrum lex illa de usuris vim suam retinuerit an eflEl- 
caeitate sua destituta sit, introductione Cod. Civ. 
nostri, quum uti in ceteris etiam hocce loco valeat 
regula iuris docens // semper speeiem generi derogare.'^ 



M Cf. Cl. opzooMEB, Burg. Wetb. I. 18. sqq. ; nonnunquam tarnen 
yacillare videtur atqne aliam sententiam defendit I. 198. 

2) Vierde Verzameling van regtsgeleerde Adviezen, 1852, p. 122, 
8qq. — Cf. etiam p, w. H. VAN sonsbeek, De "Woeker, 's Hage, 1849. 

Nil esset facilius *) quam multa alia afferre exem- 
pla, ubi controversiae ex regula exposita dirimendae 
sunt, praesertim si me vertere vellem ad ingentem 
legum francicarum copiam, quae latae vel introductae 
sunt, quum patria nostra ditioni &ancicae esset sub- 
iecta: verurn non opus est plura exempla adducere; 
principium hermeneuticae breviter attigi et tantum 
exemplis usus sum, ut regula iuris melius intellige- 
retur et appareret, quanti sit momenti. 

lure nostro igitur ne distinctioni quidem locus 
est^ quae iure Romano observanda estj sed semper 
valet regula: /^species generi derogat." 



1) Minus recta videtur conclusio eomm, qui in concione nnperrime 
habita de lege definiente ius *van vereeniging en vergadering" pro- 
nuntiaverunt omnes leges speciales, quae alia continerent praecepta 
quam quae publicae quietis atque ordinis causa constituta erant, Art. 
10 legis Imperii esse abrogatas. Cf. «Het Handelsblad" d. 29 Dec. 1854. 



FINIS. 

Perperam savinius (Syst. des h. Röm. Rechts) I. p. 
165 (c) contendit iure Romano //speciem tantum generi 
derogare/^ si lex specialis legis generalis est exceptie. 

II. 

Compensatio praescriptione non tollitur. 

III. 

In 1. 122. § 1. D. de verb. obligat. vocabulum 
f/heros^' est interpolatoris. 

IV. 

In 1. eadem inter verba //et quum — enaviga- 
vit'^ particula negativa videtur excidisse. 

Divisio Pandectarum in Digestum Vetus, Infortia- 
tum et Digestum Novum casu fortuito orta est. 

VT. 

Perperam saviniüs (Gesch. des Röm. R. im Mittel- 
Alt.) contendit petri excerptiones esse antiquiores quam. 
YvoNis Chartrensis decretum. 

VII. 

Si, sententie, qua divortium pronuntiatum est, intra 
sex menses actis publicis non insciïpta ex Art. 276 
C. C. praecepto, alter coniugum moritur, matrimo- 
nium morte, non divortio dissolutum esse, censen- 
dum est. 

VIIT. 
Praescriptio tollitur petitione pro Deo procedendi. 

IX. 

Creditoribus defuneti, qui obtinuerunt beneficium 
separationis, non competit actio ad id, quod deest 
facultatibus defuneti, in heredem, qui pure adiit. 

Mandatum non extinguitur morte mandatarii, qui 
ex potestate a mandante coneessa sibi substituerit 
mandatarium. 

XI. 

Maritus, communione bonorum divortio dissoluta, 
non tenetur uxori rationes reddere. 

XII. 

Tutor res immobiles pupilli sine consensu agnato- 
rum vendere potest^ si tutelae munus suscepit. 

XIII. 

Societas anonyma peregrina nulla personalitate in 
iure gaudet^ nisi ex Regis nostri sanctione secundum 
Art. 85 C. M. 

XIV. 

Creditor societatis nominatae singulos socios in ius 
vocare nequit. 

XV. 

Sors societatis commanditariae dividi potest in par- 
tes nuUo nomine munitas. 

3 

XVI. 

Statuta societatis anonymae a Rege probata, ali- 
quid legibus vel bonis moribus contrarium continere, 
sententia iudiciali declarari potest. 

XVII. 

Nautae merces asseeurari potest. 

XVIII. 

Male Cons. de pinto (Wetb. van Kooph. II. 243.) 
legibus laudatis art. 599^ n^. 4 non annumeravit 
foedera. 

XIX. 

Donatio rerum immobilium, de qua agit art. 775 C.M., 
peraeta est, simulatque bona sunt accepta, etsi non- 
dum relatio in acta publiea sit facta. 

XX. 

Male Cons. de piuto contendit ex art. 795 prae- 
cepto C. M. non semper obsignationem requiri. 

XXI. 

Creditores decoctoris non possunt impedixe vendi- 
tionem rerum, de qua agit art. 853 C. M. 

XXII. 



Processus verbalis interrogationis in iure non est 
initium probationis per scripturam. • 

XXIII. 

A sententia interlocutoria appellari potest, quam- 
diu sententia in re principali rei iudicatae vim non 
obtinuerit. 

XXIV. 

Verba //vermoedelijke erfgenaam" in Art. 80 no. 8 
C. de Meth. Proced. in C. Civ. sunt intelligenda de 
herede ab intestato. 

XXV. 

Mandatarius , de qua Art. 226 C. de Meth. Proced. 
in C. Crim. agit, mandato^ quod per scripturam con- 
stat^ mimitus esse debet* 

XXVI. 

Decoctor, qui false iuravit secundum Art. 798C. M., 
puniri nequit. 

XXVII. 

Nulla in Cod. Poen. scripta est poena in faLsam 
avariae declarationem. 

XXVIII. 

Art. 73 al. 2. Legis Municipalis non impedit, quo- 
minus urbis praefectus (burgemeester) pectmiam per- 
cipiat, senatoribus concessam Art**. 58 eiusdem legis. 

XXIX. 

Verbo //legaten'^ in Art. 137 Legis Municipalis 
etiam hereditates intelligendae sunt.' 

XXX. 

In quaque lege, quae agit de rationibus , quas Regis 
ministri dare obligati sunt, soli ministri exclusis aliis 
officiaUbus comprehendantur. 

XXXI. 

Indoles parUamenti Angliae perspicue apparet in 
exercendo iure, quod post Consult"^, de lolme // initia" 
ikf dicitur. 

XXXII. 

Ut in quaque lege imperii, qui sint // ministri^' 
necne^ pronimtietur^ necesse est. 

XXXIII. 

Sententia saepius repetita Nob*. thiers: //Ie roi 
règne et ne gouverne pas^^ neque de iure constituendo , 
nee de iure constituto vera est. 

XXXIV. 

Omnino faciendum cum Cl. de bosgh kemper : // de 
gemengde regeringsvorm^ — waarin door een ruim 
aandeel van het volk in de verkiezing eener volks- 
vertegenwoordiging, voor de behartiging der volksbe- 
langen, — in den invloed der beschaafde klassen 
voor kunde en beleid, — en in de monarchie voor 
de kracht der uitvoering waarborgen worden gevon- 
den, — is de regeringsvorm, die aan een beschaafd 
volk het beste voegt.^^ 

XXXV. 

Bene Cl. zoepfl (Grundsaetze des allgemeinen Staats- 
rechts p. 67) theoriam Nob*. c. l. votc haller descri- 
bit: //Die Theorie der Uebermacht begnügt sich aber 
mit der Erkenntniss der Thatsache, dass die Macht 

gilt, WO si vorhanden ist: aber sie gibt sich nicht 
die Miihe, das sittliche in der Geltung der Macht 
naehzuweisen — mit anderen Worten: die Theorie 
der Uebermacht charakterisirt vortreffich die (aussere) 
ErscJidnung , erklaret aber nicht das Wesen der Staats- 
gewalt. Tnsofeme sie daher mehr als eine historische 
Theorie sein will, verfallt sie in den Fehler, die 
Macht (das Factum) — mit dem Rechte (der Idee) zu 
verwechseln, und da sie das in der Materie nothwen- 
dig und ewig wirkende sittliche Moment — (die Uni- 
versalitat des sittlichen Geistes) — ganzlich übersieht, 
so erscheint sie als eine Theorie der Verzweiflung 
oder der Resignation in den Zeiten eines ideenleeren 
Despotismus oder einer blutigen Anarchie/^ 

XXXVI. 

Praeclare Cl. blüntschli, AUgemeines Staatsrecht, 
1851, p. 262: //Es ist nicht wahr, dasz die Regie- 
rungsgewalt jederzeit im einzelnen vollziehe, was die 
gezetzgebende Gewalt im allgemeinen festgestelU hat. 
Ein Gesetz laszt sich in der Regel gar nicht voU- 
ziehen, sondem nur beachten und anwenden, es ware 
denn, dasz man etwa die Verkündigung des Gesetzes 
schon für die VoUziehung desselben hielte. Die 

Regeln welche der Gesetzgeber sanctionirt , die Grund- 
satze die er ausspricht, werden von der Regierung 
als rechtliclie Normen und Schranken ihres Ver- 
falirens beachtet, aber [innerhalb dieser Schranken 
faszt sie selber mit Freiheit die ihr heilsam und 
zweekmaszig scheinenden Beschlüsse. Von sich ans, 
nicht um ein Gesetz zu vollziehen, unter und ver- 
handelt sie mit andern Staaten, gibt Auftrage an 
ihre Unterbeambten , über diesz oder jenes zu be- 
richten , triflft die erforderlichen Maszregeln zum 
Schutz der Ordnung, oder laszt das zur allgemeinen 
Wohlfahrt Geeignete vorkehren , ernennt Beamte, 
verfügt über das Heer. Das Wesen der Regierungs- 
gewalt liegt somit nicht in der Vollziehung, sondern 
in der Macht, im einzelnen das Rechte und Gemein- 
nützïiche zu befehlen und anzuordnen, und in der 
Macht, das Land und das Volk vor einzelnen Gefahren 
und Angriffen zu schützen und dasselbe zu vertreten, 
und vor gemdnen Uebeln zu bewaJiren,^^ 

XXXVII. 

Amplissimus john russell^ quum hisce diebus mu- 
nus suum deponeret, indolem et ingenium constitu- 
tionis Angliae non observavit. 

XXXVIII. 

Recte et facete alphottse karr: //L'argent est pea 
de chose. Il parait et devient beaucoup par la circu- 
lation. L^argent est comme les trente figurants du 
eirque olympique* A mesure qu^ils sortent d^une cou- 
lisse, ils rentrent par Pautre; de cette maniere ils 
représentent une armee. Arrêtez-les par Ie milieu de 
la scène, il n'j a plus daarmee, il n'y a que trente 
comparses/^ 

